1.- Que é a enerxía?

A enerxía é a capacidade de producir transformacións nas cousas, tanto na súa forma, tamaño, estado, temperatura,..., é dicir nas súas propiedades así como na posición que ocupa nun determinado lugar (movemento).
Dito doutro xeito, é a capacidade de producir un traballo. Por exemplo, a combustión da gasolina dentro do motor dun coche fai que este se mova. Cando conectamos o secador do pelo á rede eléctrica da nosa casa, a electricidade convértese en calor e fai mover un ventilador que dirixe esa calor producida a onde nós queiramos.
A mesma Terra, na que vivimos, non para de moverse, o Sol emite enerxía en forma de calor e luz constantemente, esa luz, por exemplo é empregada polas plantas para fabricar o seu propio alimento, a súa propia enerxía, gracias a esta enerxía poden medrar, esa mesma enerxía é obtida por animais e humanos cando comemos esas plantas.
A humanidade sempre empregou a enerxía ó mesmo tempo que buscou e busca o seu aproveitamento así como novas formas de obtela. Nun principio, so contaba coa enerxía dos seus músculos para poder cazar, ó dominar a agricultura, puido valerse da maior forza muscular do gando. O dominio do lume foi un dos primeiros empregos de enerxía que non proviña dos músculos, ó avance na tecnoloxía náutica fixo que o vento aportase a súa forza ós barcos, o propio movemento da auga foi empregado en muíños, etc.

L

C