Antecedentes dos muíños de auga.

A humanidade intentou dende o seus principios aproveitar a enerxía. Un exemplo foron os primeiros muíños, nun principio movidos pola man das persoas pero que logo, na Idade Media, aproveitarían xa a enerxía da auga.
No Neolítico, a aparición de ferramentas de pedra pulida axudaron ó desenvolvemento e expansión da agricultura, é nesta etapa onde aparecen os primeiros muíños de man, basicamente estaban formados por unha pedra máis ou menos curvada sobre a que se fregaba outra de forma cilíndrica chamada rebolo, facéndoa xirar coas mans sobre a primeira triturando o centeo, trigo ou landras.
Este tipo de muíño seguiuse empregando nos castros ata que a romanización trouxo o muíño circular que constaba de dúas pedras circulares situadas unha enriba da outra, a de abaixo mantíñase fixa mentres era de arriba a que se facía xirar ou realizar un movemento de esquerda a dereita e de dereita á esquerda coa axuda dun pau espetado nun burato da pedra. Nos dous casos a fariña obtida era moi basta.

L

C